**Wacken Open Air** (skrátene **W: O: A** ) je letný open-air heavymetalový festival. Koná sa každoročne v obci Wacken v spolkovej krajine Šlezvicko-Holštajnsko v severnom Nemecku, 80 kilometrov severozápadne od Hamburgu.

Reklamný plagát festivalu v roku 1990
Festival sa prvýkrát konal v roku 1990 ako malá akcia s približne 800 návštevníkmi a šiestimi miestnymi nemeckými kapelami. W:O:A sa zvyčajne koná začiatkom augusta a trvá štyri dni. V súčasnosti sa považuje za najväčší heavymetalový festival. V roku 2022 sa festivalu zúčastnilo 100 000 ľudí: 83 400 fanúšikov, plus 16 600 členov personálu a hudobníkov. Ročníky 2020 a 2021 sa nekonali z dôvodu pandémie ochorenia COVID-19.

Rockové trio Danko Jones na pódiu Wacken True Metal Stage v roku 2015
Festival sa tradične končí v prvú augustovú nedeľu a o polnoci nasledujúci pondelok sa začínajú predávať vstupenky na nasledujúci rok. Nemožno nespomenúť fakt, že od roku 2007 býva pravidelne vypredaný. Ročník 2023 sa vypredal za rekordných 5 hodín.
Cena vstupenky za všetky štyri dni, vrátane stanovania na týždeň, bola v roku 2022 pevne stanovená na sumu 239 €; ročník 2023 stojí už 299 €. V roku 2022 na ôsmich pódiách vystúpilo 195 kapiel.

Medzinárodnú význačnosť festivalu dokazujú v posledných rokoch zahraniční účastníci, ktorí tvoria až 30% všetkých návštevníkov; až 10% je z neeurópskych krajín. Celkovo tu možno stretnúť návštevníkov z 30-40 rôznych krajín z celého sveta. Veľa metalistov precestuje polovicu sveta len preto, aby mohli stáť pred pódiami, ktoré každoročne vyrastajú uprostred ničoho na lúkach, kde sa obyčajne pasú kravy. V roku 2017 sa podľa oficiálnych odhadov akcie zúčastnili ľudia z viac ako 80 rôznych krajín. Množstvo metalistov, metalových a hardrockových kapiel neváha precestovať celý svet, len aby sa mohli aspoň raz za život zúčastniť tejto udalosti, ktorej sa tiež prezýva „Mekka heavymetalovej kultúry", „The Holy Land" („Svätá zem"), „Katedrála heavy metalu" či „Heavymetalová konferencia" , už len kvôli samotnému zážitku.

Referencie
----------

1. ↑   *facts 1990* [online]. wacken.com, [cit. 2018-02-08]. Dostupné online. Archivované 2018-02-09 z originálu.
2. ↑   *Germany's Wacken Open Air Festival: Heavy Metal's Socialist Dream Struggles to Break Even* [online]. Billboard.com, [cit. 2017-09-01]. Dostupné online.
3. ↑   *The history of the Wacken Open Air festival* [online]. 5. august 2017. Dostupné online.
4. ↑   *Rekord: 83.400 verkaufte Tickets* [online]. ndr.de, [cit. 2022-08-07]. Dostupné online.
5. ↑  Meldung auf wacken.com. Dátum prístupu: 9. august 2022
6. ↑   *PopXport Special: Wacken Open Air 2018* [online]. 17. august 2018, [cit. 2018-08-17]. Dostupné online.
7. ↑   *Wacken Open Air 2017 -- Heavy Metal Heaven* [online]. 8. máj 2018, [cit. 2018-05-23]. Dostupné online.
8. ↑   *PopXport Special: Wacken Open Air* [online]. 29. december 2017, [cit. 2017-12-29]. Dostupné online.
9. ↑   *Wacken Open Air* [online]. Deutsche Welle English, 21. december 2017, [cit. 2017-12-21]. Dostupné online.
10. ↑   *Festivalwochenende: Eine Geburt und ein Todesfall* [online]. Musik Woche [Music Week], 7. august 2017, [cit. 2017-10-10]. Dostupné online. (po nemecky)
11. ↑   *Vorverkauf für das Wacken 2018 gestartet – diese Tickets gibt es noch* [online]. Rollingstone.de, 7. august 2017, [cit. 2017-10-30]. Dostupné online.
12. ↑   *Wacken Open Air 2017: Fazit und Ausblick auf 2018* [online]. Metalhammer.de, 7. august 2017, [cit. 2017-10-27]. Dostupné online.
13. ↑   *Wacken - The Movie* [online]. [Cit. 2017-12-12]. Dostupné online.
14. ↑  GITARRE & BASS - SAVATAGE & TRANS-SIBERIAN-ORCHESTRA - The WACKEN Interview Video
15. ↑   *Wacken Open-Air 2006 - Celtic Frost* [online]. Wdr.de, 25. august 2006, [cit. 2018-02-08]. Dostupné online. (po nemecky)
16. ↑  25 Years Louder Than Hell - The W:O:A documentary